Mám nepretržitú horúčku
Dobrý deň mám nepretržitú horúčku už 3 dni v kuse (teplota neklesla pod 37) doktorka mi predpísala novalgin 500mg aj použití lieku teplota neklesá viete mi nejako pomôcť alebo poradiť ktorý liek môžem kombinovať s Novalginom ?
Dobrý deň.
Ďakujeme za Vašu otázku.
Horúčka je charakterizovaná ako zvýšenie telesnej teploty nad 38 °C. Vo všeobecnosti sa odporúča podávať lieky na horúčku až v prípade, že telesná teplota presiahne 38,5 stupňa. Dospelí a dospievajúci vo veku 15 rokov alebo starší (s telesnou hmotnosťou viac ako 53 kg) môžu užívať až 1 000 mg metamizolu (Novalgin) ako jednorazovú dávku (2 tablety), ktorá sa môže užiť až 4-krát denne v intervaloch 6 – 8 hodín. Maximálna denná dávka je 4 000 mg (čo zodpovedá 8 tabletám). Pokiaľ liek Novalgin nezaberá dostatočne, je možné kombinovať ho s ibuprofénom alebo kyselinou acetylsalicylovou, pričom časový rozostup by mal byť aspoň 4 hodiny.
Prajem pekný zvyšok dňa.
S pozdravom
Mgr. Barbora Bičanovská